Loria 31-12-2010 loriati Loria el xe on comune de 9210 abitanti de ła provincia de Trevixo. El nome xe ligà a ła via Aurełia, strada romana che da Padoa te porta fin a Asolo. I documenti veci i riporta i toponimi , , , . Altri invese i attribuise l'orixine del toponimo a na faméja del logo, i , anca se pì probabilmente i xe stai łori a ciapare el nome da ła locałità e nò viseversa. Dopo ła cadùa del'inpero roman Loria xe stà invaxa dai barbari, da Exelin da Roman e poi da Venesia. Loria e tute łe so frasion łe xe tra łe locałità coinvolte inte łe visende che, tra l'XI secoło e el XIII secoło, i gà visto cofà protagonista ła potente faméja de i Ezzelini. I sentri i xe sitai inte el conputo de łe molte propietà de ła caxata, stilà dopo ła so sconfita avegnùa inte el 1260. Inte el 1754 el viłaxo de Loria xe stà teatro de un misterioxo fenomeno naturałe, i cussiditi «foghi insendiari», che i gà provocà oltre 80 insendi de abitasion, caxoni, siepi inte el arco dei mexi primaveriłi. El fenomeno se gà manifestà fin dai primi ani del '700 inte i viłaxi sircostanti de Ramon, Godego, Rosan, Gałiera e gaveva atirà l'atension de studioxi e eruditi del tenpo. Da ultimo ghè gaveva dedicà atension anca Scipione Maffei inte el tentativo de individuar na spiegasion rasionałe al fenomeno.